Vit vita, at føroyska familjan hevur fingið álagt eitt av hægstu skattatrýstum í Evropa. Eisini er staðfest, at Føroyar er eitt av dýrastu londunum í Evropa at búleikast í. Føroyar mugu fara undir munandi samfelagsbroytingar, og er fyrsta stig av hesum, at lætta um hjá tí einstøku familjuni í føroyum. "Er hetta ok" Støðan í dag er, at fólki himprast við, at arbeiða ein eyka tíma vegna skattliga revsing, og er hetta ikki eggjandi fyri arbeiðsfólk, ið vilja gera ein eyka innsats. Fólkaflokkurin hevur lagt uppskot um nýggjan skattareform fyri løgtingið, har tað skal loysa seg at arbeiða. Við hesum skattareformi, ið fer at byggja á Flatan-Skatt, har fast skattaprosent verður ásett av allari inntøku ómanfyri ávist ásett inntøkumark, og har vit hava hava ein skattafrían botnfrádrátt. Í uppskotinum verður lagt upp til, at eingin inntøka verður skattað við meira enn 40%. Dømi um hví broyting av skattaskipan gagnar Føroyingum: · Gevur fólki hug at arbeiða meira uttan at verða fíggjarliga revsað · Stuðlar fólki at taka sær hægri útbúgving · Dregur útbúgvin fólk heim aftur til Føroyar · Fáa gongd á íløgur í Føroyum, ið kunnu skapa fleiri arbeiðspláss. Pauli T. Petersen, valevni hjá Fólkaflokkinum til Løgtingsvalið 2011